**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL PANAUDOS SUTARTis**

2017 m. balandži    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 12, 13, 24 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2, 4 punktais, 3, 4 dalimis, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.2, 4.4, 6.1 papunkčiais, atsižvelgdama į Molėtų rajono savivaldybės administracijos direktoriaus 2017 m. balandžio 19 d. įsakymą Nr. B6-296 „Dėl savivaldybės turto pripažinimo nereikalingu, netinkamu (negalimu) Molėtų rajono savivaldybės administracijos funkcijoms vykdyti“, Molėtų „Vyturėlio“ vaikų lopšelio-darželio direktoriaus 2017 m. balandžio 14 d. įsakymą Nr. V-18 „Dėl savivaldybės nekilnojamojo turto pripažinimo nereikalingu Molėtų „Vyturėlio“ vaikų lopšelio-darželio funkcijoms vykdyti“, viešosios įstaigos „Plačiajuostis internetas“ 2017 m. kovo 30 d. raštą Nr. R-97 „Dėl patalpų padidinimo RAIN komunikacijų mazgo plėtrai“, visuomeninės organizacijos „Levaniškių kaimo bendruomenė“ 2017 m. kovo 29 d. raštą,

Molėtų rajono savivaldybės taryba n u s p r e n d ž i a:

1. Perduoti viešajai įstaigai „Plačiajuostis internetas“, kodas 300149794, buveinės adresas: Vilniaus m. sav., Vilniaus m., Sausio 13-osios g. 10, pagal panaudos sutartį 10 (dešimčiai) metų neatlygintinai naudoti plačiajuosčio tinklo RAIN komunikacijų mazgo plėtrai, savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 7,71 kv. m patalpas (plane pažymėtas P-28) negyvenamojoje patalpoje – įstaigoje (registro Nr. 90/73266, unikalus Nr. 6297-0009-1013:0002, bendras plotas 1796,42 kv. m, plane pažymėtas 6297-0009-1013, 1B4p), esančioje Molėtų r. sav., Molėtų m., Vilniaus g. 44. Patalpų įsigijimo vertė –1174,31 Eur, likutinė vertė 2017 m. balandžio 1 d. 654,02 Eur.
2. Perduoti visuomeninei organizacijai Levaniškių kaimo bendruomenei, kodas 167621612, buveinės adresas: Molėtų r. sav., Čiulėnų sen., Levaniškio k., Darželio g. 4, pagal panaudos sutartį 10 (dešimčiai) metų neatlygintinai naudoti, vykdant įstatuose nurodytą veiklą, savivaldybei nuosavybės teise priklausantį ir šiuo metu Molėtų „Vyturėlio“ vaikų lopšelio - darželio patikėjimo teise valdomą nekilnojamąjį turtą – 120,80 kv. m. patalpas (plane pažymėtas: 1-2, plotas 66,35 kv. m, 3-6, plotas 27,20 kv. m, 3-7, plotas 27,25 kv. m) lopšelio, darželio pastate (registro Nr. 90/17629, unikalus numeris 6298-9009-2011, bendras plotas 737,37 kv. m, plane pažymėtas 1C1p), esančiame Molėtų r. sav., Čiulėnų sen., Levaniškių k., Darželio g. 4. Patalpų įsigijimo vertė - 29511,44 Eur, likutinė vertė 2017 m. balandžio 1 d. – 18796,48 Eur.
3. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto turto panaudos sutartį bei turto perdavimo ir priėmimo aktą.
4. Įgalioti Molėtų „Vyturėlio“ vaikų lopšelio – darželio direktorę Oną Kavalnienę pasirašyti 2 punkte nurodyto turto panaudos sutartį bei turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras